stanford-oval/wikipedia huggingface dataset:
สงครามเชียงตุง
สงครามตีเมืองเชียงตุงครั้งที่สอง พ.ศ. 2395-2397 > ตีเมืองเชียงตุงครั้งที่สอง พ.ศ. 2396-2397

ในเดือนพฤศจิกายน พ.ศ. 2396 พระบาทสมเด็จพระจอมเกล้าฯมีพระราชโองการให้เจ้าพระยาศรีสุริยวงศ์ (ช่วง บุนนาค) จากกรุงเทพฯ นำอาวุธขึ้นไปให้ด้วย และเจ้าพระยายมราช (นุช) จากเมืองตาก ไปเข้าเฝ้ากรมหลวงวงศาธิราชสนิทที่เมืองอุตรดิตถ์ ปรึกษาข้อราชการทัพศึกเมืองเชียงตุง จากนั้นเจ้าพระยาศรีสุริยวงศ์จึงเดินทางกลับกรุงเทพ
ในฤดูแล้งพ.ศ. 2396 เมื่อสามารถเก็บเกี่ยวข้าวมาเป็นเสบียงได้แล้ว กรมหลวงวงศาธิราชสนิทเสด็จจากอุตรดิตถ์เมื่อขึ้นสิบค่ำเดือนอ้าย (10 ธันวาคม พ.ศ. 2396) ถึงเมืองน่านเมื่อแรมห้าค่ำ (20 ธันวาคม) จากนั้นกรมหลวงวงศาธิราชสนิทพร้อมทั้งเจ้าเมืองน่านเสด็จยกทัพจากเมืองน่านเมื่อแรมสองค่ำเดือนยี่ (15 มกราคม พ.ศ. 2397) ไปถึงเมืองเชียงรายเมื่อขึ้นหนึ่งค่ำเดือนสาม (29 มกราคม) แต่ทัพฝ่ายเมืองเชียงใหม่และลำพูนยังมาไม่ถึง กรมหลวงวงศาธิราชทรงให้เจ้าพระยายมราชไปเร่งทัพ กรมหลวงวงศาธิราชสนิททรงให้เจ้าพระยามงคลวรยศเจ้าเมืองน่านยกทัพหน้าไปก่อน แล้วยกทัพหลวงเสด็จออกจากเชียงรายเมื่อแรมสิบสามค่ำเดือนสาม (23 กุมภาพันธ์) และเจ้าพระยายมราชยกทัพจากเชียงรายต่อมาขึ้นสิบสองค่ำเดือนสี่ (10 มีนาคม) เดินทัพทางเมืองพยาก
ฝ่ายพม่าส่งแม่ทัพเมืองนายชื่อว่ามหานอระธา (Maha Nawratha) มาร่วมป้องกันเมืองเชียงตุง เมืองเชียงตุงมีกำลังมากกว่าครั้งก่อน กรมหลวงวงศาธิราชสนิททรงยกทัพเข้าประชิดเมืองเชียงตุงโจมตีจนสิ้นเสบียงอาหารและกระสุนดินดำ ไม่สามารถยึดเมืองเชียงตุงได้จึงถอยทัพออกจากเมืองลวยเมื่อแรมห้าค่ำเดือนสี่ (18 มีนาคม) ถอยทัพไปเมืองเหล็ก จากนั้นสู้รบกับทัพของเชียงตุงที่เมืองเหล็กอีกสิบสี่วันจนถอยทัพจากเมืองเหล็กเมื่อขึ้นสองค่ำเดือนหก (28 เมษายน) กลับมาเมืองน่าน ฝ่ายพม่าเห็นฝ่ายสยามถอยทัพกลับจึงยกทัพออกมาจากเชียงตุงมาโจมตีทัพของกรมหลวงวงศาธิราชสนิท เจ้าพระยามงคลวรยศเจ้าเมืองน่านจึงคอยระวังเป็นทัพหลังคุ้มกันให้กรมหลวงวงศาธิราชสนิทเสด็จมาถึงเมืองน่านอย่างปลอดภัยเมื่อเดือนมิถุนายน ฝ่ายเจ้าพระยายมราชยกทัพไปได้ครึ่งทางทราบว่ากรมหลวงวงศาธิราชสนิททรงถอยทัพแล้วจึงถอยทัพเช่นกัน
พระบาทสมเด็จพระจอมเกล้าฯทรงมีพระวินิจฉัยว่า เมืองเชียงตุงอยู่ห่างไกล ภูมิประเทศเป็นภูเขาเดินทางขนส่งเสบียงและอาวุธลำบาก ทำสงครามต่อเนื่องยาวนานยังไม่สามารถยึดเมืองได้ ทำได้เพียงโจมตีแบบกองโจรเท่านั้น อีกทั้งฝ่ายพม่าเริ่มส่งกองกำลังมาป้องกันเมืองเชียงตุงแล้ว จึงมีพระราชโองการมีท้องตราให้กรมหลวงวงศาธิราชสนิทและเจ้าพระยายมราชยกทัพกลับกรุงเทพฯ เจ้ามหาไชยเมืองพงเดินทางกลับไปยังเมืองพงแล้ว ส่วนเจ้าอุปราชออลนาวุธติดตามเสด็จกรมหลวงวงศาธิราชสนิทมาที่กรุงเทพด้วย
สงครามตีเมืองเชียงตุงครั้งที่สอง พ.ศ. 2395-2397 > บทสรุป

พระบาทสมเด็จพระจอมเกล้าฯมีพระดำริว่า อุปราชาอรำมาวุทะเมืองเชียงรุ่งมีความภักดีอย่างมาก จึงมีพระราชโองการให้พระยาราชวรานุกูล (รอด กัลยาณมิตร) นำตัวอุปราชอรำมาวุทะกลับไปคืนแก่ครอบครัวที่เมืองหลวงพระบาง ฝ่ายจีนส่งข้าหลวงชื่อว่าตากุนแยมายังเมืองหลวงพระบาง ขอนำตัวอุปราชอรำมาวุทะ นางปิ่นแก้ว และนางแว่นแก้วกลับไปเมืองเชียงรุ่ง เจ้าสุกเสริมจึงมีใบบอกลงมาที่กรุงเทพฯ ระหว่างที่ตากุนแยเฝ้ารอคำตอบจากกรุงเทพฯนั้น ก็ได้นางสุนทรีน้องสาวของอุปราชาอรำมาวุทะเป็นภรรยา พระบาทสมเด็จพระจอมเกล้าฯมีพระบรมราชานุญาตให้อุปราชาอรำมาวุทะ นางปิ่นแก้ว และนางแว่นแก้วกลับไปอยู่ที่เมืองเชียงรุ้ง ต่อมาที่เมืองเชียงรุ่งเกิดความขัดแย้งขึ้นอีก เจ้ามหาไชยเมืองพงสังหารอุปราชอรำมาวุทะถึงแก่กรรม เจ้าสุชาวรรณราชบุตรเจ้าเมืองเชียงรุ่งจึงให้ประหารชีวิตเจ้ามหาไชยเมืองพง เมื่อฝ่ายสยามไม่สามารถยึดเชียงรุ่งได้ และฝ่ายพม่าถูกอังกฤษเข้ายึดครอง เมืองเชียงรุ่งสิบสองปันนาจึงเป็นส่วนหนึ่งของจีนในที่สุด
บทสรุปและเหตุการณ์สืบเนื่อง

ในสงครามตีเมืองเชียงตุงครั้งแรกพ.ศ. 2393 ทางกรุงเทพฯไม่ได้จัดทัพขึ้นไปเองแต่ให้ฝ่ายล้านนาเป็นผู้รับผิดชอบในการตีเมืองเชียงตุง แม้ว่าทางฝ่ายล้านนาจะมีประสบการณ์ในการยกทพไปตีหัวเมืองลื้อเขินทางเหนือหลายครั้ง แต่ความขัดแย้งภายในวงศ์เจ้าเจ็ดตนขณะนั้นทำประกอบกับความเข้มแข็งในการศึกของเจ้ามหาขนานเมืองเชียงตุงทำให้ล้านนาไม่ประสบความสำเร็จในการยึดเมืองเชียงตุง
ในสงครามตีเมืองเชียงตุงพ.ศ. 2395 และพ.ศ. 2396 ทางกรุงเทพฯจัดทัพขึ้นไปตีเมืองเชียงตุงโดยตรงร่วมกับฝ่ายล้านนา ฝ่ายกรุงเทพไม่คุ้นเคยกับลักษณะภูมิประเทศและเส้นทางประกอบกับปัญหาเรื่องความร่วมมือระหว่างสยามและล้านนา อีกทั้งฝ่ายพม่าแม้กำลังอยู่ในช่วงสงครามอังกฤษ-พม่าครั้งที่สองแต่ยังสามารถแบ่งทัพมาป้องกันเมืองเชียงตุงได้ สงครามตีเมืองเชียงตุงจึงไม่สำเร็จในที่สุด
การศึกเชียงตุงนี้พม่าถือว่าไทยเป็นฝ่ายพ่ายแพ้ จน อูบุญ (ဦးပုည/อูโบนญา นายบุญ) มหากวีของพม่านำเรื่องราวสงครามนี้ไปแต่งเป็นวรรณกรรมเฉลิมพระเกียรติพระเจ้ามินดง เรียกว่า ซินเหม่นัยโมโกง  (zinnme naing mowgun ဇင်းမယ်နိုင်မော်ကွန်း วรรณกรรมเชียงใหม่พ่าย) ซึ่งภายหลังเรียกว่า โยธยานัยโมโกง (Yodaya Naing Mowgun ယိုးဒယားနိုင်မော်ကွန်း วรรณกรรมอยุทธยาพ่าย)
บทสรุปและเหตุการณ์สืบเนื่อง > แต่งตั้งเจ้าล้านนา

พระเจ้ามโหตรประเทศเป็นพระเจ้าเชียงใหม่ได้ห้าเดือนก็ถึงแก่พิราลัยเมื่อแรมเก้าค่ำเดือนยี่ (พฤศจิกายน พ.ศ. 2396) จากนั้นเกิดความขัดแย้งระหว่างพระยาอุปราชพิมพิสาร และนายน้อยมหาพรหมซึ่งเป็นโอรสของพระเจ้ามโหตรประเทศ พระบาทสมเด็จพระจอมเกล้าฯมีพระราชโองการให้เจ้าพระยามุขมนตรี (เกษ สิงหเสนี) ขึ้นไประงับวิวาทและปลงศพพระเจ้ามโหตรประเทศ ต่อมาพระยาอุปราชพิมพิสารล้มป่วยถึงแก่กรรมในเดือนเก้า (มิถุนายน พ.ศ. 2399) ในเดือนเมษายนพ.ศ. 2399 พระยาบุรีรัตน์ (หนานสุริยวงศ์) ซึ่งเป็นโอรสของพระเจ้ากาวิละ พร้อมทั้งนายน้อยมหาพรหมบุตรโอรสของพระเจ้ามโหตรประเทศ เดินทางลงมากรุงเทพฯเข้าเฝ้าฯ พระบาทสมเด็จพระจอมเกล้าฯมีพระดำริว่าในสมัยก่อนล้านนาเคยมีเจ้าประเทศราชปกครอง ในตอนนั้นตำแหน่งเจ้าเมืองล้านนา อุปราช ราชบุตร ราชวงศ์ เมืองแก้ว หรือเจ้าขันห้าใบ (ดู ฐานันดรศักดิ์เจ้านายฝ่ายเหนือ) นั้น มียศเป็นที่พระยา ในขณะที่หัวเมืองลาวล้านช้างอาญาสี่นั้นมียศเป็นเจ้า จึงมีพระราชโองการให้เลื่อนยศเจ้าเมืองล้านนาตั้งพระยาขึ้นเป็นเจ้า เมื่อเดินกรกฎาคม พ.ศ. 2399 ดังนี้;
พระยาบุรีรัตน์ (หนานสุริยวงศ์) โอรสของพระเจ้ากาวิละ ได้รับโปรดฯแต่งตั้งขึ้นเป็นพระเจ้ากาวิโลรสสุริยวงศ์เจ้าเมืองเชียงใหม่เป็นเจ้าประเทศราช พระเจ้ากาวิโลรสฯตั้งนายหนานธรรมปัญโญบุตรของพระยาเชียงใหม่คำฟั่นเป็นเจ้าอุปราชเมืองเชียงใหม่
พระยาไชยลังกา เจ้าเมืองลำพูน เป็นเจ้าไชยลังกาพิศาลโสภาคย์คุณ
เจ้าพระยามงคลวรยศ เจ้าเมืองน่าน เป็นเจ้าอนันตวรฤทธิเดช
พระยาอุปราช พระยาราชวงศ์ พระยาบุรีรัตน์ พระยาราชบุตร ของเชียงใหม่ ลำพูน ลำปาง และน่าน ได้เลื่อนขึ้นเป็นเจ้าอุปราช เจ้าราชวงศ์ เจ้าบุรีรัตน์ เจ้าราชบุตร ส่วนนายน้อยมหาพรหม โอรสของพระเจ้ามโหตรพระเทศนั้น ให้คุมตัวไว้ทำราชการที่กรุงเทพฯ
บทสรุปและเหตุการณ์สืบเนื่อง > เชียงตุงตกเป็นของอังกฤษ

เจ้าดวงแสงมหาขนานดำรงตำแหน่งเป็นเจ้าฟ้าเมืองเชียงตุงเป็นเวลายาวนานถึง 44 ปี นับตั้งแต่ได้รับการรับรองจากพม่าเมื่อพ.ศ. 2356 จนถึงช่วงสงครามเชียงตุง เจ้ามหาขนานถึงแก่พิราลัยเมื่อพ.ศ. 2400 เจ้าหนานมหาพรหม (Sao Maha Pawn) โอรสของเจ้ามหาขนานขึ้นเป็นเจ้าฟ้าเชียงตุงองค์ต่อมา และต่อมาเจ้าโชติกองไท (Sao Kawng Tai) โอรสอีกองค์ของเจ้ามหาขนาน ได้ขึ้นเป็นเจ้าฟ้าเชียงตุงเมื่อพ.ศ. 2424 ในเวลานั้น บรรดาเจ้าฟ้ารัฐฉานไทใหญ่ต่างไม่พอใจการปกครองของพม่าในสมัยพระเจ้าสีป้อ กษัตริย์พม่าราชวงศ์คองบององค์สุดท้าย ในพ.ศ. 2425 ทั้งเจ้าฟ้าโชติกองไทแห่งเชียงตุงและเจ้าฟ้าเมืองนาย ต่างเป็นกบฏแข็งเมืองต่อพม่าสังหารข้าหลวงพม่าในเชียงตุงและเมืองนายไปเสีย พระเจ้าสีป้อส่งทัพมาปราบเมืองนายทำให้เจ้าฟ้าเมืองนายต้องลี้ภัยมายังเชียงตุง
เชียงตุงยังคงแข็งเมืองต่อพม่า ในพ.ศ. 2428 เจ้าฟ้าโชติกองไทแห่งเชียงตุง เจ้าฟ้าเมืองนาย และเจ้าฟ้าไทใหญ่อีกหลายเมือง รวมตัวประกาศต่อต้านพระเจ้าสีป้อและทำสงครามเพื่อยกเจ้าชายลิมบินมินตา (Limbin Mintha) เจ้าชายพม่าซึ่งเป็นโอรสของเจ้าชายกะนอง ให้ขึ้นเป็นกษัตริย์พม่าแทนที่ เรียกว่า ขบวนการลิมบิน (Limbin Confederacy) เจ้าชายลิมบินซึ่งได้ลี้ภัยการเมืองอยู่ที่เมืองร่างกุ้ง เดินทางจากเมืองร่างกุ้งกว่าจะถึงเมืองเชียงตุง พม่าได้เสียเมืองให้แก่อังกฤษเป็นที่เรียบร้อยแล้วในสงครามอังกฤษ–พม่าครั้งที่สามในพ.ศ. 2428 พม่าสูญเสียเอกราชอังกฤษได้เข้าครองครองพม่าทั้งหมด พระเจ้าสีป้อทรงถูกเนรเทศไปยังอินเดียของอังกฤษ ในระหว่างนี้ เจ้าฟ้าโชติกองไทแห่งเชียงตุงได้ถึงแก่พิราลัยเมื่อพ.ศ. 2429 เจ้าก๋องคำฟู (Sao Kawn Kham Hpu) ผู้เป็นโอรสของเจ้าโชติกองไท ซึ่งมีอายุเพียงสิบสองปี ขึ้นเป็นเจ้าฟ้าเชียงตุงองค์ต่อมา
ในพ.ศ. 2432 เมื่ออังกฤษสามารถปราบปรามและเกลี้ยกล่อมเจ้าฟ้าไทใหญ่รัฐฝั่งตะวันตกของแม่น้ำสาละวิน (Cis-Salween States) ไว้ได้อย่างมั่นคงแล้ว จึงมุ่งเป้าหมายไปที่รัฐทางฝั่งตะวันออกของแม่น้ำสาละวิน (Trans-Salween States) แม้ว่าอังกฤษจะยอมรับโดยทางอ้อมให้แม่น้ำสาละวินเป็นพรมแดนธรรมชาติระหว่างพม่าและล้านนาในสนธิสัญญาเชียงใหม่ พ.ศ. 2417 ไว้แล้วนั้น รัฐเชียงตุงซึ่งอยู่ฝั่งตะวันออกของแม่น้ำสาละวินควรอยู่ภายใต้อิทธิพลของล้านนา แต่ในความจริงล้านนาเชียงใหม่ยุคราชวงศ์เจ้าเจ็ดตนไม่มีอำนาจปกครองเชียงตุง อังกฤษมีความเห็นว่าเชียงตุงควรเป็นของอังกฤษ เนื่องจากเชียงตุงเป็นประเทศราชส่งบรรณาการให้แก่พม่ามาช้านาน เจมส์ จอร์จ สก็อต (James George Scott) ผู้แทนอังกฤษ เดินทางด้วยล่อโดยมีชาวจีนฮ่อนำทาง เดินทางจากเมืองนายข้ามแม่น้ำสาละวินไปจนถึงเชียงตุงในพ.ศ. 2433 เจ้าฟ้าก๋องคำฟูแห่งเชียงตุงยอมรับอำนาจของอังกฤษแต่โดยดี รัฐเชียงตุงจึงอยู่ภายใต้อำนาจของอังกฤษนับแต่นั้น
หลังจาก จากนั้นอังกฤษจึงเข้าครอบครองรัฐไทใหญ่และรัฐเชียงตุง เจ้าฟ้าเจ้าเมืองไทใหญ่ต่างๆและเชียงตุงยังคงมีอำนาจปกครองตนเองภายใต้การดูแลของอังกฤษในฐานะรัฐเจ้าชาย (Princely-state) ในพ.ศ. 2465 อังกฤษจัดตั้งสมาพันธรัฐไทใหญ่ (Federated Shan States) ประกอบไปด้วยรัฐเมืองไทใหญ่ต่างๆและเมืองเชียงตุง อังกฤษส่งข้าหลวงมาปกครองใกล้ชิดมากขึ้น
วัดหลวงเชียงเจือง เมืองแช่ สิบสองปันนา
พระยาเชียงใหม่มหาวงส์ หรือต่อมาคือพระเจ้ามโหตรประเทศแห่งเชียงใหม่ เป็นผู้นำในการยกทัพของล้านนาเข้าโจมตีเมืองเชียงตุงในพ.ศ. 2393
พระเจ้าน้องยาเธอ กรมหลวงวงศาธิราชสนิท ทรงเป็นองค์จอมทัพ ในสงครามตีเมืองเชียงตุง พ.ศ. 2395-2397
เซอร์ เจมส์ จอร์จ สก็อต (Sir James George Scott) ข้าหลวงอังกฤษผู้เดินทางไปยังเมืองเชียงตุงเมื่อพ.ศ. 2433 เพื่อให้เจ้าฟ้าก๋อนคำฟูแห่งเชียงตุงยอมรับอำนาจของอังกฤษ
เหมียว (กลุ่มนักร้อง)

| เหมียว |
| --- | --- |
เหมียวในเดือนพฤศจิกายน 2024 จากซ้ายไปขวา; แถวหลัง: กาวอน, เอลล่า แถวหน้า: ซูอิน, นาริน และอันนา
ข้อมูลพื้นฐาน
ที่เกิด: โซล ประเทศเกาหลีใต้
แนวเพลง:  เคป็อป 
ช่วงปี: 2024–ปัจจุบัน
ค่ายเพลง:  เดอะแบล็กเลเบิล  แคปิตอล 

สมาชิก:  ซูอิน  กาวอน  อันนา  นาริน  เอลล่า 
เหมียว (เกาหลี: 미야오; อาร์อาร์: Miyao; อังกฤษ: Meovv ออกเสียงว่า เหมียว (Meow); เขียนเป็นตัวพิมพ์ใหญ่ทั้งหมด) เป็นเกิร์ลกรุปเกาหลีใต้ ก่อตั้งโดยเดอะแบล็กเลเบิล ประกอบด้วยสมาชิกจำนวนห้าคนคือ ซูอิน, กาวอน, อันนา, นาริน และเอลล่า เปิดตัวอย่างเป็นทางการเมื่อวันที่ 6 กันยายน 2024 ด้วยการปล่อยซิงเกิลดิจิทัล "Meow"
ชื่อ

ชื่อวง Meovv เป็นตัวย่อของ "My Eyes Open VVide" เอลล่า สมาชิกคนหนึ่งตอบกลับโดยแสดงชื่อวงเป็น "W" ด้วย "V" สองตัว โดยกล่าวว่า "ฉันต้องการให้ภาพดูสนุก" และ "ฉันชอบมันมากกว่าเพราะรู้สึกเหมือนเป็นตัวแทนของสมาชิกแต่ละคน"
ประวัติ > 2011–2024: กิจกรรมก่อนเปิดตัวและการก่อตั้ง

สมาชิกส่วนใหญ่ของ Meovv มีประสบการณ์มาก่อนในด้านความบันเทิง การสร้างแบบจำลอง ดนตรี และการเต้นรำ ก่อนที่จะได้รับการยอมรับเข้าสู่เดอะแบล็กเลเบิล นางแบบชาวอเมริกัน เอลล่า กรอสส์ เข้าสู่วงการเมื่ออายุได้ 2 ขวบ และได้ปรากฏตัวในแคมเปญแฟชั่นหลาย รายการเช่นZara, H&MและGAP กาวอน เคยเป็นอดีตเด็กฝึกหัดของวายจีเอนเตอร์เทนเมนต์และอดีตนางแบบที่แสดงในโฆษณาของอาดิดาส อันนา ทานากะ สมาชิกชาวญี่ปุ่น เริ่มต้นอาชีพของเธอในฐานะนางแบบเด็กและเป็นนางแบบพิเศษให้กับเซเวนทีนตั้งแต่เดือนตุลาคม 2019 ถึง ธันวาคม 2021
ในเดือนกุมภาพันธ์ 2024 รูปถ่ายชุดหนึ่งที่รั่วไหลของผู้ฝึกหัดของ เดอะแบล็กเลเบิล ซึ่งมีข่าวลือว่าเป็นสมาชิกของเกิร์ลกรุปน้องใหม่ของบริษัท ได้แพร่กระจายไปทางออนไลน์อย่างรวดเร็ว  ภาพถ่ายเหล่านี้มีจุดเด่นคือ นักออกแบบท่าเต้นและนักเต้น เบลีย์ โซก นางแบบเด็กและนักแสดง เอลล่า กรอสส์ และ มุน ซอ-ยุน หลานสาวของประธานชินเซเกะ อี มย็อง-ฮี เดือนเดียวกันนั้น บริษัทได้ประกาศแผนที่จะเปิดตัวเกิร์ลกรุปใหม่ในช่วงครึ่งแรกของปี 2024 ในเดือนมีนาคม มีการเปิดเผยว่า เดอะแบล็กเลเบิล ได้ยื่นขอเครื่องหมายการค้า "Méovv" ในหลายประเภท ซึ่งแนะนำการใช้งานที่เป็นไปได้สำหรับเกิร์ลกรุปใหม่ของพวกเขา เมื่อวันที่ 11 พฤษภาคม 2024 เดอะแบล็กเลเบิล ได้ประกาศการออกจาก มุน ซอ-ยุน จากกลุ่มผู้ฝึกหัดและบริษัท
ประวัติ > 2024–ปัจจุบัน: บทนำและการเปิดตัวครั้งแรก

ในวันที่ 16 สิงหาคม 2024 เดอะแบล็กเลเบิล ได้เปิดตัวบัญชีโซเชียลมีเดียอย่างเป็นทางการและโพสต์ทีเซอร์แอนิเมชั่นสำหรับเกิร์ลกรุปวงแรกของพวกเธอ ทีเซอร์เหล่านี้ยังนำเสนอภาพปกสีดำขนาดใหญ่ที่ถูกถอดออกจากอาคาร เผยให้เห็นแมวดำ ยักษ์ห้าตัว นั่งอยู่บนนั้น ซึ่งเป็นการใบ้ถึงจำนวนสมาชิกที่เป็นไปได้ของกลุ่ม ในวันที่ 19 สิงหาคม เดอะแบล็กเลเบิล ได้ปล่อยทีเซอร์พิเศษบนทวิตเตอร์โดยประกาศว่าเอเจนซี่จะปล่อยเนื้อหาในวันที่ 21 สิงหาคม ในวันเดียวกันนั้น เดอะแบล็กเลเบิล ได้โพสต์วิดีโอเกี่ยวกับ เอลล่า กรอสส์ บนช่องยูทูบ อย่างเป็นทางการ ทำให้เธอเป็นสมาชิกคนแรกของ Meovv ที่ได้รับการเปิดเผย กาวอน ได้รับการเปิดเผยในวันที่ 23 สิงหาคม ตามด้วย ซูอิน, อันนา และนาริน แต่ละคนหลังจากพักสองวัน หลังจากนั้น เดอะแบล็กเลเบิล ได้ประกาศว่า Meovv ได้ลงนามในสัญญาหุ้นส่วนกับแคปิตอลเรเคิดส์ก่อนการเปิดตัว
สมาชิก

ซูอิน (수인)
กาวอน (가원)
อันนา (안나)
นาริน (나린)
เอลล่า (엘라)
รางวัลและการเสนอชื่อ

| พิธีมอบ | ปี | ประเภท | เสนอชื่อ/ผลงาน | ผล | อ้างอิง |
| --- | --- | --- | --- | --- | --- |
| มามาอะวอดส์ | 2024 | ศิลปินแห่งปี | เหมียว | เสนอชื่อเข้าชิง |  |
| มามาอะวอดส์ | 2024 | ศิลปินหญิงหน้าใหม่ยอดเยี่ยม | เหมียว | เสนอชื่อเข้าชิง |  |
| มามาอะวอดส์ | 2024 | 10 อันดับผู้หญิงที่แฟนๆ เลือกมากที่สุด | เหมียว | เสนอชื่อเข้าชิง |  |
| มามาอะวอดส์ | 2024 | ศิลปินดาวรุ่งยอดนิยม | เหมียว | ชนะ |  |
| เมลอนมิวสิกอะวอดส์ | 2024 | ศิลปินหน้าใหม่ยอดเยี่ยม | เหมียว | เสนอชื่อเข้าชิง |  |
แหล่งข้อมูลอื่น

โลโก้อย่างเป็นทางการของ MEOVV
เรือนไทยภาคอีสาน

เรือนไทยภาคอีสาน เป็นหนึ่งในเรือนไทย 4 ภาคของไทย แบ่งออกได้เป็นการปลูกเรือนในลักษณะชั่วคราว กึ่งถาวร หรือเรือนถาวรประเภทของเรือนอีสาน
ประเภท

ลักษณะชั่วคราว
สร้างไว้ใช้เฉพาะบางฤดูกาล เช่น " เถียงนา" หรือ "เถียงไฮ่" ทำยกพื้นสูงเสาไม้จริง โครงไม้ไผ่หลังคามุงหญ้าหรือแป้นไม้ที่รื้อมาจากเรือนเก่า พื้นไม้ไผ่สับฟากทำฝาโล่งหากไร่นาไม่ไกลสามารถไปกลับได้ มีอายุใช้งาน 1-2 ปี สามารถรื้อซ่อมใหม่ได้ง่าย
ลักษณะกึ่งถาวร
คือกระต๊อบ หรือเรือนเล็ก ไม่มั่นคงแข็งแรงนัก มีชื่อเรียก 
" เรือนเหย้า" หรือ "เฮือนย้าว" หรือ "เย่าเรือน " อาจเป็นแบบเรือนเครื่องผูก หรือเป็นแบบเรือนเครื่องสับก็ได้ 
เรือนเหย้ากึ่งถาวรยังมี "ตูบต่อเล้า" ซึ่งเป็นเพิงที่สร้างอิงกับตัวเล้าข้าว และ "ดั้งต่อดิน" ซึ่งเป็นเรือนที่ตัวเสาดั้งจะฝังถึงดินและใช้ไม้ท่อนเดียวตลอดสูงขึ้นไปรับอกไก่ เป็นเรือนพักอาศัยที่แยกมาจากเรือนใหญ่
เรือนเหย้ากึ่งถาวรอีกประเภทหนึ่ง คือ "ดั้งตั้งคาน" หรือ "ดั้งตั้งขื่อ" ลักษณะคล้ายเรือนเกยทั่วไป แต่พิถีพิถันน้อยกว่า อยู่ในประเภทของเรือนเครื่องผูก แตกต่างจากเรือนดั้งต่อดิน ตรงที่เสาดั้งต้นกลาง จะลงมาพักบนคานของด้านสะกัด ไม่ต่อถึงดิน
ลักษณะถาวร
เป็นเรือนเครื่องสับหรือเรือนไม้กระดานอาจจำแนกได้เป็น 3 ชนิด คือ เฮือนเกย เฮือนแฝด เฮือนโข่ง ลักษณะใต้ถุนสูงเช่นเดียวกับภาคอื่น ๆ เรือน
เครื่องสับเหล่านี้ ไม่นิยมเจาะช่องหน้าต่างมักทำ หน้าต่างเป็นช่องแคบ ๆ   
ส่วนประตูเรือนทำเป็นช่องออกทางด้านหน้าเรือนเพียงประตูเดียว ภายในเรือนจึงค่อนข้างมืด
เพราะในฤดูหนาวมีลมพัดจัดและอากาศจัดจึงต้องทำเรือนให้ทึบและกันลมได้หลังคาเรือนทำเป็นทรงจั่วอย่างเรือนไทยภาคกลางมุงด้วยกระเบื้องดินเผาหรือกระเบื้องไม้สักจั่วกรุด้วยไม้ตีเกล็ดเป็นรูปรัศมีของอาทิตย์ทั้งสองด้าน รอบหลังคาไม่มีชายคาหรือปีกนกยื่นคลุมตัวบ้านเหมือนอย่างเรือนไทยภาคกลาง
เอกลักษณ์

เรือนประเภทครอบครัวเดี่ยว ประกอบด้วยเรือนนอน เฉลียง ชาน ครัว และร้านน้ำ บางหลังอาจมีเรือนโข่ง (เรือถนโถง) เพิ่มขึ้นอีก 1 หลังเรือนส่วนใหญ่เปิดโล่ง เนื้อที่ที่ใช้กั้นห้องเป็นสัดส่วนมีน้อย ไม่อาจแยกเป็นห้อง ๆ อย่างชัดเจนได้ ไม่นิยมทำหน้าต่างทางด้านหลังตัวเรือน ถ้าจะทำจะเจาะเป็นช่องเล็ก ๆ พอให้ยี่นศีรษะออกไปได้เท่านั้น ไม่นิยมต่อยอดป้านลมให้สูงขึ้นไปเหมือนเรือนของชาวไทยล้านนาที่เรียกว่ากาแล ไม่นิยมตั้งเสาเรือนบนตอหม้อ เหมือนเรือนของชาวไทยมุสลิมทางภาคใต้ ด้วยเหตุที่ชาวไทยภาคอีสานปลูกเรือนด้วยการฝังเสา จึงไม่มีการตั้งบนตอหม้อ
องค์ประกอบของเรือนไทยภาคอีสาน

เรือนนอนใหญ่ จะวางด้านจั่วรับทิศตะวันออก-ตะวันตก ส่วนมากจะมีความยาว 3 ช่วงเสา เรียกว่า "เรือนสามห้อง" ใต้ถุนโล่ง ชั้นบนแบ่งออกเป็น 3 ส่วนคือ
ห้องเปิง เป็นห้องนอนของลูกชาย มักไม่มีการกั้นห้อง
ห้องพ่อ-แม่ อาจกั้นเป็นห้องหรือปล่อยโล่ง
ห้องนอนลูกสาว หรือเรียกว่า ห้องส่วม มีประตูเข้ามีฝากั้นมิดชิด หากมีลูกเขยจะให้นอนในห้องนี้
ส่วนชั้นล่างของเรือนนอนใหญ่ อาจใช้สอยได้อีก เช่น กั้นเป็นคอกวัวควาย ฯลฯ
เกย คือบริเวณชานโล่งที่มีหลังคาคลุม เป็นพื้นที่ลดระดับลงมาจากเรือนนอนใหญ่ มักใช้เป็นที่รับแขก หรือที่รับประทานอาหาร ส่วนของใต้ถุนจะเตี้ยกว่าปกติ อาจไว้ใช้เป็นที่เก็บฟืน
เรือนแฝด เป็นเรือนทรงจั่วแฝด เช่นเดียวกับเรือนนอน โครงสร้างทั้งคานพื้นและขื่อหลังคา จะฝากไว้กับเรือนนอน แต่หากเป็นเรือนแฝดลดพื้นลงมากกว่าเรือนนอน ก็มักเสริมเสาเหล็กมารับคานไว้อีกแถวหนึ่งต่างหาก
เรือนโข่ง มีลักษณะเป็นเรือนทรงจั่วเช่นเดียวกับเรือนนอนใหญ่ แต่ต่างจากเรือนแฝดตรงที่โครงสร้างของเรือนโข่งจะแยก ออกจากเรือนนอนโดยสิ้นเชิง สามารถรื้อถอนออกไปปลูกใหม่ได้โดยไม่กระทบกระเทือนต่อเรือนนอน การต่อเชื่อมของชายคาทั้งสองหลังใช้รางน้ำ โดยใช้ไม้กระดาน 2 แผ่น ต่อกันเป็นรูปตัววีแล้วอุดด้วยชันผสมขี้เลื่อย ในกรณีที่เรือนไม่มีครัวก็สามารถใช้พื้นที่ส่วนเรือนโข่งนี้ทำครัว ชั่วคราวได้
เรือนไฟ (เรือนครัว)  ส่วนมากจะเป็นเรือน 2 ช่วงเสา มีจั่วโปร่งเพื่อระบายควันไฟ ฝานิยมใช้ไม้ไผ่สานลายทแยงหรือลายขัด
ชานแดด เป็นบริเวณนอกชานเชื่อมระหว่างเกย เรือนแฝดกับเรือนไฟ มีบันไดขึ้นด้านหน้าเรือน มี "ฮ้างแอ่งน้ำ" อยู่ตรงขอบของ ชานแดด บางเรือนที่มีบันไดขึ้นลงทางด้านหลังจะมี "ชานมน" ลดระดับลงไปเล็กน้อยโดยอยู่ด้านหน้าของเรือนไฟ
เสาแฮก (แรก) เสาขวัญ จะยึดเสาคู่ในทางตะวันออก เสาแฮกจะอยู่ด้านในซึ่งเป็นด้านขยายตัวเรือนออกเป็น เฉลียง ชาน ถ้ากรณีหันหัวนอนไปทางทิศใต้ตำแหน่งเสาแฮก-เสาขวัญจะสลับกันกับเสาลักษณะแรก การเลือกเสาคู่นี้ต้องเลือกเสาที่ดี วิธีผูกเสาแฮก-เสาขวัญ การผูกเสาจะใช้สิ่งที่เป็นมงคลและที่มีความหมายเป็นศรีแก่เรือนและผู้อยู่ อาศัยให้มีความเป็นสิริมงคลเช่น ใบยอ ใบคูน ยอดอ้อย กล้วย ไซใส่เงิน-ทอง อัก (เครื่องมือสำหรับเก็บด้ายทอผ้า)
ดูเพิ่ม

เรือนไทยภาคเหนือ
เรือนไทยภาคกลาง
เรือนไทยภาคใต้
พนมไพร ลูกเพชร

| พนมไพร ลูกเพชร |
| --- | --- |

ข้อมูลพื้นฐาน
ชื่อเกิด: ประเสริฐ แย้มน้อย
เกิด: พ.ศ. 2486          (81ปี)
ที่เกิด: จังหวัดเพชรบุรี
แนวเพลง: เพลงลูกทุ่ง
อาชีพ: นักร้อง
ค่ายเพลง: วงดนตรีสุรพล สมบัติเจริญ
พนมไพร ลูกเพชร (พ.ศ. 2486 -) มีชื่อจริงว่า ประเสริฐ แย้มน้อย  นักร้องเพลงลูกทุ่งชื่อดังในอดีต เป็นชาวจังหวัดเพชรบุรี
ผลงานเพลง

เพลงรักจากใจ
น้ำผึ้งเดือนห้า
จดหมายจากแฟน
ไม่ลืมท่ายาง
ที่รักจ๋า
เพราะน้องพี่จึงร้องไห้
ตาลต้นเก่า
ดิเดบา

| คำแปล: รุ่งเรือง |
| --- | --- |
დიდება
โน้ตเพลงของ "Dideba"
เพลงชาติของจอร์เจีย (1918 - 1921, 1991 - 2004)  อดีตเพลงชาติของสาธารณรัฐสังคมนิยมโซเวียตจอร์เจีย (1990 - 1991)
เนื้อร้อง: Kote Potskhverashvili [ka]
ทำนอง: Kote Potskhverashvili
รับไปใช้: ค.ศ. 1918 (สาธารณรัฐประชาธิปไตยจอร์เจีย)
รับไปใช้ใหม่: พฤศจิกายน ค.ศ. 1990 (1990-11) (สาธารณรัฐสังคมนิยมโซเวียตจอร์เจีย) 1991 (จอร์เจีย)
เลิกใช้: ค.ศ. 1921 (สาธารณรัฐประชาธิปไตยจอร์เจีย) 1991 (สาธารณรัฐสังคมนิยมโซเวียตจอร์เจีย) 20 พฤษภาคม ค.ศ. 2004 (2004-05-20) (จอร์เจีย)
ถัดไป: "ทาวีซูเพลบา"

ตัวอย่างเสียง
Instrumental rendition in A-flat majorไฟล์ ช่วยเหลือ
 
"ดิเดบา" ( จอร์เจีย: დიდება; แปลว่า รุ่งเรือง) เป็นเพลงชาติของจอร์เจีย ตั้งแต่เดือนพฤศจิกายน พ.ศ. 2533  ถึงเดือนพฤษภาคม พ.ศ. 2547 ก่อนหน้านี้เป็นเพลงชาติจอร์เจียตั้งแต่ปีพ.ศ. 2461 ถึง พ.ศ. 2464
ประวัติ > พื้นหลัง

"Dideba" ประพันธ์และแต่งโดย โกเต ปอตส์คเวรัชวีลี (Kote Potskhverashvili) [ka] และได้รับการยอมรับโดยรัฐบาล จอร์เจีย ที่นำโดย " เมนเชวิก " ให้เป็นเพลงชาติของประเทศในปี พ.ศ. 2461 หลังจากได้รับอิสรภาพจาก การปกครองของรัสเซีย อย่างไรก็ตาม "Dideba" ถูกนำมาใช้เพียงไม่กี่ปี จนกระทั่งจอร์เจียตกอยู่ภายใต้ การปกครองของสหภาพโซเวียต ตั้งแต่ปี พ.ศ. 2465 เป็นต้นมา
ประวัติ > การแทนที่เพลง

"Dideba" ถูกใช้เป็นเพลงชาติจอร์เจียตั้งแต่เดือนพฤศจิกายน พ.ศ. 2533  จนถึงวันที่ 20 พฤษภาคม พ.ศ. 2547 เมื่อถูกแทนที่ด้วยเพลงชาติจอร์เจียปัจจุบัน " Tavisupleba " หลังจาก การปฏิวัติกุหลาบ พ.ศ. 2546  แม้ว่าการแทนที่เพลง "Dideba" จะเกิดขึ้นหลังจากการเปลี่ยนแปลงรัฐบาล แต่รายงานระบุว่าความพยายามที่จะแทนที่เพลงดังกล่าวเกิดขึ้นก่อนการปฏิรูปดังกล่าว
เนื้อเพลง > ต้นฉบับภาษาจอร์เจีย

| อักษรจอร์เจีย | อักษรละติน | คำแปล |
| --- | --- | --- |
| დიდება ზეცით კურთხეულს,  დიდება ქვეყნად სამოთხეს,  ტურფა ივერსა,  დიდება ძმობას, ერთობას,  დიდება თავისუფლებას,  დიდება სამარადისო  ქართველ მხნე ერსა!  დიდება ჩვენსა სამშობლოს,  დიდება ჩვენი სიცოცხლის  მიზანს დიადსა;  ვაშა ტრფობასა, სიყვარულს,  ვაშა შვებასა, სიხარულს,  სალამი ჭეშმარიტების  შუქ-განთიადსა! | Dideba zecit k’urtkheuls  Dideba kveq’nad samotkhes,  T’urpa Iversa.  Dideba dzmobas, ertobas,  Dideba tavisuplebas,  Dideba samaradiso  Kartvel mkhne ersa!  Dideba chvensa samshoblos,  Dideba chveni sicockhlis  Mizans diadsa;  Vasha t’rpobasa, siq’varuls  Vasha shvebasa, sikharuls,  Salami ch’eshmarit’ebis,  Shuk-gantiadsa! | ขอสรรเสริญแด่ผู้ประทานพรจากสวรรค์  ขอสรรเสริญแด่สวรรค์พิภพทั้งมวล  สู่ไอบีเรียอันเจิดจ้า  ขอสรรเสริญแด่ภราดรภาพและความสามัคคี  ขอสรรเสริญแด่เสรีภาพ  ขอสรรเสริญแด่ความชั่วนิรันดร์  สู่ปวงจอร์เจียผู้รักชีวีเถิด  ขอสรรเสริญแด่ปิตุภูมิของเรา  ขอสรรเสริญสู่ความยิ่งใหญ่  จงสรรเสริญแด่เป้าหมายอันยิ่งใหญ่และให้บันดลแก่  และแด่ความปิติยินดีและความรัก  ขอสรรเสริญความช่วยเหลือและเกษมส  ด้วยความจริงพร้อมสวัสดิ์  ใต้แสงส่องประกายแห่งรุ่งอรุณ! |
แหล่งข้อมูลอื่น

เวอร์ชัน MIDI
วีดีโอการแสดงเมื่อปี พ.ศ.2546
วิดีโอการแสดงเมื่อปีพ.ศ.2547
วีดีโอการแสดงปี 2018
| ด ค กเพลงชาติสหภาพโซเวียตและสาธารณรัฐโซเวียตต่าง ๆ |
| --- | --- | --- |
| ทางการ |  แองเตอร์นาซิอองนาล (1922–1944)  เพลงชาติสหภาพโซเวียต (1944–1991)  |  |
| สาธารณรัฐของสหภาพโซเวียต |  อาร์เมเนีย  อาเซอร์ไบจาน  เบียโลรัสเซีย  เอสโตเนีย  จอร์เจีย  คาซัคสถาน  เคอร์กิเซีย  ลัตเวีย  ลิทัวเนีย  มอลเดเวีย  รัสเซีย  ทาจิกิสถาน  เติร์กเมนิสถาน  ยูเครน  อุซเบกิสถาน  |  |
| สาธารณรัฐโซเวียตอายุสั้น |  คารีโล-ฟินนิช (2483-2499)  |  |
แม่แบบ:Former anthems of Europe
| --- | --- |
ฐานข้อมูลการควบคุมรายการหลักฐาน :  มิวสิกเบรนซ์ ผลงาน 
การแสดงจอร์เจียปี 1993
การแสดงจอร์เจียปี 1999
เครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ

| เครื่องราชอิสริยาภรณ์อันเป็นสิริยิ่ง รามกีรติ ลูกเสือสดุดีชั้นพิเศษ |
| --- | --- |
 เครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ
มอบโดย      พระมหากษัตริย์ไทย
ประเภท: คล้องคอไม่มีดารา
วันสถาปนา: 28 พฤศจิกายน พ.ศ. 2530
ประเทศ:  ราชอาณาจักรไทย
ภาษิต: เราจะทำนุบำรุงกิจการลูกเสือสืบไป
จำนวนสำรับ: ไม่จำกัดจำนวน
แพรแถบ: 
ผู้สมควรได้รับ: ผู้อุทิศตนให้กิจการลูกเสืออย่างแท้จริง
มอบเพื่อ: ส่งเสริมกำลังใจแก่ผู้อุทิศตนให้กิจการลูกเสืออย่างแท้จริง
สถานะ: ยังพระราชทานอยู่
ผู้สถาปนา: พระบาทสมเด็จพระมหาภูมิพลอดุลยเดชมหาราช บรมนาถบพิตร
ประธาน: พระบาทสมเด็จพระวชิรเกล้าเจ้าอยู่หัว
สถิติการมอบ
รายแรก: พระบาทสมเด็จพระวชิรเกล้าเจ้าอยู่หัว  10 มิถุนายน พ.ศ. 2531
รายล่าสุด: สมจิตร ศิริเสนา  26 มิถุนายน พ.ศ. 2566
ทั้งหมด: 266 ราย
ลำดับเกียรติ
สูงกว่า: เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์‎ ชั้นตติยดิเรกคุณาภรณ์
รองมา: เครื่องราชอิสริยาภรณ์จุลจอมเกล้า ชั้นตติยจุลจอมเกล้า
หมายเหตุ: พระราชทานเป็นกรรมสิทธิ์
เครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ  (อังกฤษ: The boy scout citation medal (Special class)) เป็นเครื่องราชอิสริยาภรณ์ที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรทรงพระกรุณาโปรดเกล้าฯ พระราชทานอนุญาตให้จัดสร้างขึ้นเมื่อปี พ.ศ. 2530 เพื่อส่งเสริมกำลังใจแก่ผู้อุทิศตนให้กิจการลูกเสืออย่างแท้จริง โดยมีลำดับเกียรติของเครื่องราชอิสริยาภรณ์เป็นลำดับที่ 26
ประวัติ

เนื่องในโอกาสครบรอบ 75 ปี ที่พระบาทสมเด็จพระมงกุฎเกล้าเจ้าอยู่หัวทรงพระกรุณาฯ พระราชทานกำเนิดกิจการลูกเสือไทยในปี พ.ศ. 2529 และเพื่อเป็นการเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรในวโรกาสที่ทรงเจริญพระชนมพรรษาครบ 5 รอบ คณะกรรมการบริหารลูกเสือแห่งชาติจึงขอพระราชทานพระบรมราชานุญาตสร้าง "เครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ" ขึ้น เพื่อเป็นการส่งเสริมกำลังใจแก่ผู้อุทิศตนให้กิจการลูกเสืออย่างแท้จริง
ลักษณะของเครื่องราชอิสริยาภรณ์

เครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ เป็นดวงตรา มีลักษณะ ดังนี้
ด้านหน้า มีลักษณะรูปไข่ พื้นลงยาสีน้ำเงิน ขนาดกว้าง 2.5 เซนติเมตร ยาว 3.3 เซนติเมตร กลางดวงตรามีตราหน้าเสือประกอบวชิระเงินล้อมด้วยเม็ดไข่ปลาสีทองและมีรัศมีเงินโดยรอบแปดแฉกคั่นด้วยกระจังสีทอง เบื้องบนมีพระมหามงกุฏรัศมีโปร่งและเลข "๙" สีทอง
ด้านหลัง บริเวณกลางดวงตราเป็นดุม พื้นลงยาสีม่วง มีรูปตราของคณะลูกเสือโลก เบื้องล่างมีอักษรสีเงินว่า "เราจะทำนุบำรุงกิจการลูกเสือสืบไป"
ที่ขอบด้านบนของดวงตรามีห่วงห้อยแพรแถบสำหรับคล้องคอ ขนาดกว้าง 4 เซนติเมตร มีริ้วสีเหลืองกว้าง 2.2 เซนติเมตร อยู่กลาง ริมทั้งสองข้างมีริ้วสีขาวกว้าง 3 มิลลิเมตร และริ้วสีดำกว้าง 6 มิลลิเมตร
การพระราชทาน

ดูเพิ่ม: รายพระนามและชื่อผู้ได้รับพระราชทานเครื่องราชอิสริยาภรณ์อันเป็นสิริยิ่งรามกีรติ
เครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ เป็นเครื่องราชอิสริยาภรณ์สำหรับพระราชทานแก่ผู้ที่ได้รับพระราชทานเหรียญลูกเสือสดุดีชั้นที่ 1 และได้มีอุปการคุณช่วยเหลือกิจการลูกเสืออย่างต่อเนื่องมาแล้วไม่น้อยกว่า 5 ปี นับแต่วันที่ได้รับพระราชทานเหรียญลูกเสือสดุดีชั้นที่ 1 เพื่อส่งเสริมกำลังใจแก่ผู้อุทิศตนให้กิจการลูกเสืออย่างแท้จริง โดยคณะกรรมการบริหารลูกเสือแห่งชาติจะพิจารณาผู้เหมาะสมสำหรับรับพระราชทานเครื่องราชอิสริยาภรณ์ชั้นนี้ แล้วนำความกราบทูลเพื่อขอรับพระราชทานเครื่องราชอิสริยาภรณ์ต่อไป
ผู้ได้รับพระราชทานเครื่องราชอิสริยาภรณ์จะได้รับเครื่องราชอิสริยาภรณ์เป็นกรรมสิทธิ์  เมื่อผู้ได้รับพระราชทานเครื่องราชอิสริยาภรณ์ชั้นนี้เสียชีวิตลงสามารถมอบเครื่องราชอิสริยาภรณ์ให้แก่ทายาทไว้เพื่อเป็นที่ระลึกได้ โดยไม่ต้องส่งคืนในภายหลัง